PATVRTINTA

Šalčininkų r. Dieveniškių ,,Ryto“ gimnazijos

direktoriaus 2019 m. gruodžio 27 d.

įsakymu Nr.V1-221

**ŠALČININKŲ R. DIEVENIŠKIŲ ,,RYTO“ GIMNAZIJOS MOKINIŲ DALYKINIŲ OLIMPIADŲ, KONKURSŲ IR KITŲ RENGINIŲ ORGANIZAVIMO IR VYKDYMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Šalčininkų r.Dieveniškių ,,Ryto“ gimnazijos mokinių dalykinių olimpiadų, konkursų ir kitų renginių (toliau – Renginys) organizavimo ir vykdymo tvarkos aprašas (toliau – Aprašas) reglamentuoja gimnazijos (toliau – mokykla) dalykinių olimpiadų, konkursų ir kitų renginių tikslus, rengėjus, vertintojus, organizavimo, vykdymo, finansavimo, dalyvių apdovanojimo tvarką.

**II SKYRIUS**

**TIKSLAI**

2. Renginių tikslai:

2.1. skatinti mokinius domėtis mokslu, menu, kultūra;

2.2. tobulinti ir plėsti mokinių dalykines žinias;

2.3. ugdyti mokinių bendruosius dalykinius gebėjimus, kritinį mąstymą, kūrybiškumą, saviraišką, poreikį plėsti kompetencijas;

2.4. ugdyti meninius, kūrybinius gebėjimus, padėti atskleisti jų prigimtines menines ir kūrybines galias;

2.5. ugdyti bendradarbiavimo, projektinio darbo ir kitus gebėjimus;

2.6. rasti itin gabius vaikus ir mokinius, juos ugdyti;

2.7. atrinkti mokinius atstovauti gimnazijai rajono (zonos) olimpiadose ir konkursuose.

**III SKYRIUS**

**RENGINIŲ ORGANIZAVIMAS**

3. Renginiai organizuojami ir vykdomi remiantis Lietuvos mokinių dalykinių olimpiadų, konkursų ir kitų renginių grafiku (toliau – Grafikas), dalykinių olimpiadų, konkursų ir kitų renginių nuostatais, konkrečių mokomųjų dalykų olimpiadų, konkursų ir kitų renginių sąlygomis, Lietuvos Respublikos švietimo, mokslo ir sporto ministerijos raštais, reglamentuojančiais olimpiadų, konkursų ir kitų renginių organizavimą ir vykdymą, Šalčininkų rajono savivaldybės administracijos direktoriaus įsakymais ir šiuo Aprašu.

4. Renginius, įtrauktus į rajono renginių Grafiką ar inicijuojamus įvairių šalies institucijų, organizuoja mokytojai, dalykų specialistai, kartu su atitinkamo dalyko metodinės grupės pirmininku.

5. Gimnazijos renginį, kurio iniciatorius yra mokomojo dalyko metodinė grupė, organizuoja pati metodinė grupė. Renginio nuostatus tvirtina gimnazijos direktorius.

6. Gimnazijos renginį, kurio iniciatorius yra mokytojas, organizuoja mokytojas. Renginio nuostatus tvirtina gimnazijos direktorius.

7. Renginiai organizuojami šiais etapais: gimnazijos, savivaldybės (rajoninis), zoninis ir šalies.

7.1. gimnazijos etapas:

7.1.1 organizatorius pateikia direktoriui paraišką dėl mokinių dalyvavimo gimnazijos renginyje iki gimnazijos ar Švietimo ir sporto skyriaus veiklos mėnesio plane numatytos datos (paraiška, 1 priedas);

7.1.2 laiką, patalpas renginiui suderina su direktoriaus pavaduotoju ugdymui;

7.1.3 parengia užduotis atitinkančias dalykų bendrąsias programas ar konkurso reikalavimus;

7.1.4 renginyje dalyvaujančių mokinių sąrašus skelbia mokytojų kambaryje.

7.1.5 iki nustatytos datos pateikia prašymą direktoriui, dėl mokinių dalyvavimo rajono/šalies etape.

7.1.6 dalyvių darbus vertina gimnazijos direktoriaus įsakymu sudaryta komisija;

7.1.7 gimnazijos etape dalyvauja visi norintys mokiniai.

7.2. savivaldybės etape dalyvauja mokiniai laimėję gimnazijos etape;

7.3. mokinius į renginį lydi ir už jų saugumą atsako gimnazijos direktoriaus paskirtas mokytojas;

7.4. jei numatytas Švietimo ir sporto skyriaus veiklos plane renginys vyks gimnazijoje, gimnazijos direktorius, suderinęs su Švietimo ir sporto skyriaus atsakingu specialistu, užtikrina tinkamas sąlygas renginiui pravesti;

8. Gimnazijos mokiniai zoniniuose ir šalies renginių etapuose dalyvauja vadovaujantis respublikiniais bendraisiais ir atskirais dalykų olimpiadų, konkursų ir kitų renginių nuostatais, šios Tvarkos aprašu.

9. Mokinius į zoninius ir šalies renginių etapus lydi ir už jų saugumą atsako gimnazijos direktoriaus paskirtas mokytojas.

10. Mokinių nuvykimą į renginių zoninius ir šalies etapus organizuoja gimnazija.

11. Mokinių dalyvavimą renginiuose, kurie neįtraukti į Grafiką, arba renginiuose, kurių nenumatyta organizuoti nei savivaldybės, nei zoninių etapų, finansuoja gimnazija.

**IV SKYRIUS**

**RENGINIO VERTINIMO KOMISIJOS PAREIGOS IR FUNKCIJOS**

12. Gimnazijos etapo renginio dalyvių darbus vertina vertinimo komisija, kurią tvirtina gimnazijos direktorius. Vertinimo komisiją sudaro vertinimo komisijos pirmininkas ir komisijos nariai.

13. Vertinimo komisijos pirmininkas:

13.1. organizuoja vertinimo komisijos darbą;

13.2. supažindina komisijos narius su vertinimo instrukcija ir užtikrina jos laikymąsi;

13.3. užkoduoja dalyvių darbus, pasirašo rezultatų suvestinę (suvestinė, 2 priedas);

13.4. patikrinus ir įvertinus renginio darbus, užpildytą ir visų komisijos narių pasirašytą rezultatų suvestinę pristato atsakingam už renginį administracijos atstovui ne vėliau kaip kitą darbo dieną po vertinimo pabaigos.

14. Vertinimo komisijos nariai:

14.1. vertinant darbus privalo vadovautis Lietuvos mokinių olimpiadų ir kitų Renginių sąlygomis, vertinimo kriterijais, juos aptarti ir užtikrinti darbų vertinimo skaidrumą ir objektyvumą;

14.2. vertintojas savo mokinio ar jo darbo nevertina;

14.3. atrenka mokinius (darbus) į rajono etapą, vadovaujantis rajono renginio nuostatomis (sąlygomis);

14.4. skiria laimėtojams prizines vietas;

14.5. nesutapus vertintojų nuomonei, mokinių darbus patikrina ir įvertina komisijos pirmininkas;

14.6. užpildo renginio rezultatų suvestinę (4 priedas), pasirašo rezultatų protokolą ir pateikia jį vertinimo komisijos pirmininkui.

**V SKYRIUS**

**VIETŲ SKYRIMAS**

15. Renginio dalyviams, surinkusiems gimnazijos etape mažiau kaip 20 proc. galimų taškų, prizinės vietos neskiriamos, išskyrus tuos atvejus, kai rajono (zonos) organizatoriai nurodo kitaip.

16. Gimnazijos etape skiriama po vieną I-ąją, II-ąją, III-ąją vietas arba atsižvelgiama į rekomendacijas pateiktas renginių sąlygose.

17. Jei renginio dalyviai surenka vienodą taškų/balų skaičių, darbas vertinamas atsižvelgiant į rašto, kalbos kultūrą.

**VI SKYRIUS**

**REZULTATŲ SKELBIMAS**

18. Informacija apie gimnazijos etapo renginių nugalėtojus skelbiama gimnazijos internetinėje svetainėje http://www.ryto.salcininkai.lm.lt

19. Renginiuose gali būti fotografuojama, nuotraukos viešinamos spaudoje, socialinėje paskiroje FB.

**VII SKYRIUS**

**APELIACIJŲ TEIKIMAS IR NAGRINĖJIMAS**

20. Renginio dalyvių darbų vertinimo skaidrumą ir objektyvumą, laimėtojų atranką į rajono (zonos) etapą užtikrina vertinimo komisija.

21. Mokytojas apeliaciją raštu gali teikti per 3 darbo dienas nuo protokolo paskelbimo.

22. Pakartotinį apeliantų darbų įvertinimą organizuoja gimnazijos direktoriaus įsakymu patvirtinta Apeliacinė komisija. Į komisiją negali būti įtraukti apeliantų darbus vertinę asmenys. Vertintojams pateikiami darbai ir sprendimai apie darbų įvertinimą. Apeliacijos išnagrinėjamos ne ilgiau kaip per 5 darbo dienas.

23. Komisija ne ilgiau kaip per 2 darbo dienas nuo darbų pakartotinio įvertinimo sprendimą raštu pateikia gimnazijos vadovui.

24. Renginio darbų fotografuoti, kopijuoti ir kt. dauginti negalima.

**VIII SKYRIUS**

**RENGINIŲ FINANSAVIMAS**

25. Renginiai finansuojami iš gimnazijos biudžeto lėšų. Renginiai gali būti finansuojami ir kitų šaltinių lėšomis.

25.1. Gimnazijos biudžeto plane numatytos lėšos skiriamos gimnazijos etapo renginių finansavimui:

25.1.1. dalykinių olimpiadų, konkursų gimnazijos etapo nugalėtojų suvenyrams įsigyti;

25.1.2. reikiamoms kanceliarinėms ir kt. prekėms įsigyti.

25.2. Gimnazijos biudžeto plane numatytos lėšos skiriamos rajono, zonos ir šalies etapų renginių finansavimui:

25.2.1. mokinių kelionės išlaidoms, vykstant į rajono renginius, apmokėti;

25.2.2. mokinius lydinčių mokytojų kelionės, nakvynės, maitinimo išlaidoms, vykstant į rajono, zonos ir šalies etapų renginius, apmokėti.

26. Gimnazijai, pateikusiai Šalčininkų rajono savivaldybės administracijos Apskaitos skyriui prašymą dėl išlaidų kompensavimo už mokinių dalyvavimą zonos, šalies etapuose ir dokumentus, patvirtinančius išlaidas (kelionės bilietus ten ir atgal, nakvynės ir maitinimo apmokėjimo sąskaitą-faktūrą), patirtos išlaidos kompensuojamos iš Šalčininkų rajono savivaldybės biudžeto Švietimo programų priemonių plane numatytų lėšų.

27. Kai į olimpiadų ir konkursų zoninius ir šalies etapus vykstama visuomeniniu transportu, kelionės išlaidos kompensuojamos pagal bilietus, jei vykstama kitu transportu, transporto kuro išlaidos kompensuojamos pagal kuro įsigijimo čekį taikant konkretaus automobilio vidutinę kuro sunaudojimo normą 100 kilometrų.

**IX SKYRIUS**

**RENGINIŲ NUGALĖTOJŲ APDOVANOJIMAS IR MOKYTOJŲ SKATINIMAS**

28. Gimnazijos etapo laimėtojus apdovanoja ir mokytojus skatina gimnazijos vadovas gimnazijos nustatyta tvarka. Olimpiadų laimėtojai apdovanojami Lietuvos nepriklausomybės atkūrimo dieną ( kovo 11-ąją).

28.1. Gimnazijos etapo konkursų nugalėtojai apdovanojami gimnazijos diplomais.

28.2. Savivaldybės, respublikinių ar tarptautinių olimpiadų ir konkursų nugalėtojai ir prizininkai apdovanojami gimnazijos Padėkos raštais, suvenyrais.

29. Mokytojai, kurių parengti mokiniai tapo savivaldybės, respublikinių ar tarptautinių olimpiadų ir konkursų nugalėtojais ir prizininkais, apdovanojami gimnazijos Padėkos raštais, suvenyrais.

**X SKYRIUS**

**PRIEŽIŪRA**

30. Renginių organizavimo ir vykdymo priežiūrą vykdo gimnazijos administracija.

31.Metodinėse grupėse aptariami gimnazijos, rajono, šalies olimpiadų, konkursų, varžybų rezultatai.

**XI. TVARKOS GALIOJIMAS**

32. Dalykinių olimpiadų, konkursų ir kitų renginių organizavimo tvarkos aprašas nustoja galioti patvirtinus naują aprašą.